Lulëkuqet mbi mure

Filmi Lulëkuqet mbi mure është një prodhim i Kinostudios “Shqipëria e Re”, i vitit 1976, me regjisor Dhimitër Anagnostin, skenari i të cilit u bazua në romanin "Bonjakët" të shkrimtarit Petraq Qafëzezi. Romani autobiografik i botuar në vitin 1972 fitoi çmim të parë në konkursin kombëtar të zhvilluar nga Lidhja e Shkrimtarëve dhe Artistëve në Tiranë.

 Tema e filmit 
Përpjekjet dhe ndihma që dhanë debatikasit dhe të rinjtë shqiptarë në udhën kundër fashistëve.

 Përmbajtja e filmit 
Ngjarja zhvillohet në një nga jetimoret e Tiranës në vitet e pushtimit të Shqipërisë nga Italia fashiste gjatë Luftës së Dytë Botërore.

Jetimët e strehës vorfnore, të ndodhur nën urdhrat e  drejtorit dhe kujdestarit të  detyrohen të pastrojnë netëve me radhë parullat anash mureve, që antifashistët shkruanin herë pas here kundër armikut. Katër shokë jetimë, Jaçja, Lelua, Bardhi dhe Tomi, njëri prej cilëve kishte lidhje me të riun antifashist Aliun, në shenjë proteste ndaj pushtuesit fillojnë të organizojnë fshehurazi plane kundër disa bashkëpunëtorëve të urryer, të cilët njiheshin si shërbëtorë e spiunë të fashistëve italianë. Dy prej tyre, të cilët ishin vënë dhe nën shënjestrën e komunistëve ilegalë, ishin drejtori i jetimores dhe kujdestari i saj.

Të nxitur dhe nga atentati i kryer nga Aliu kundër një oficeri italian, jetimët bëhen të guximshëm dhe mendojnë se si mund të rrëzojnë kujdestarin e tyre tradhëtar nga shkallët e kapanonit ku flinin. Plani i organizuar prej tyre rezulton i suksesshëm. Një natë kujdestari i dehur nga pija nuk e sheh fijen e spangos që fëmijët e kishin lidhur në të dyja anët e shkallës e si pasojë rrëzohet dhe thyen krahun.

Drejtori i jetimores lajmëron italianët, me qëllim që t’i vinin në ndihmë e të bënin të mundur kapjen e organizatorëve dhe pjesëmarrësve. Por as italianët nuk ia arritën qëllimit, pasi të gjithë jetimët e marrë në pyetje heshtën. Heshti edhe Sulua, njëri nga gjashtë fëmijët e pastrueses së jetimores, i cili në të vërtetë nuk ishte jetim, por një i regjistruar gjoja si i tillë nga nëna e tij, pasi ajo nuk kishte mundësi ta ushqente. Jetimi Sulo, të cilin kujdestari e kishte vënë për të spiunuar shokët e tij, nga frika e presioneve të vazhdueshme përpiqet të kapërcejë natën murin e jetimores, por vritet me armë zjarri nga patrulla italiane.

Disa jetimë, më të rritur në moshë, e braktisin jetimoren dhe hidhen në ilegalitet. I bashkohen grupit të debatikasve, të cilët, edhe pse ende fëmijë, iu bashkuan luftës antifashiste për çlirimin e vendit nga pushtuesit italianë.

 Aktorët dhe rolet  
AktoriRoletTimo Flloko  Mësues Luan SinaAgim Qirjaqi  Drejtori i shkollësKadri Roshi  KujdestariPavlina Mani Mësuesja italiane e muzikësAlfred Kote  AliuLiza Laska  Shërbyese e Strehës VorfnoreAnastas Kristofori  Stavri, ekonomati i Strehës VorfnoreLuan Qerimi  Sandro, KuestoriEnver Dauti  Loni,  kuzhinieriStrazimir Zaimi JaçeEnea Zhegu LeloKrenar Arifi SuloGjergj Pilika TomiArtur Hoxholli BardhiRoland Ohri Robert Xhuli Vasillaq Vangjeli 

Shiko edhe 
 Kinematografia shqiptare
Bibliografia

 Burimet e informacionit 

 Lidhje te jashtme 
Petraq Qafëzezi - “Jeta ime, lulëkuqe mbi mur”
Mjeshtri i kinemasë shqiptare Dh. Anagnosti  - Shumë rigoroz në përdorimin e gjuhës shqipe (PDF-Format)
Lulëkuqet mbi mure në Internet Movie DataBase - IMDb në anglisht

 Lidhje te filmit 
https://www.youtube.com/watch?v=q9TRBfZisXA
Kategoria:Filma shqip
Kategoria:Filma 1976